ફિલ્મ જોયા બાદ એક લાઇન જે આપના હોઠે ચોંટી જશે , તે છે દમ છે બૉસ . ચશ્મે બદ્દૂર ફિલ્મમાં તાપસી પન્નૂ , અલી ઝફર , દિવ્યેન્દુ શર્મા , સિદ્ધાર્થ નારાયણ , ઋષિ કપૂર તથા અનુપમ ખેરે શાનદાર એક્ટિંગ કરી છે . ફિલ્મમાં અનેક એવા સીન્સ છે કે જ્યાં આપ પોતાની જાતને હસતા રોકી શકશો નહીં . લાંબા સમય બાદ એક બહેતરીન કૉમેડી ફિલ્મ રૂપરી પડદે જોવા મળી છે . ફિલ્મમાં ક્યાંય પણ એવું લાગ્યું નથી કે કૉમેડી પરાણે ઉમેરવામાં આવી હોય . ડેવિડ ધવને એક એવી ફિલ્મ બનાવી છે કે જેમાં કૉમેડીનું ફ્લેવર કંઈક એવી રીતે નાંખવામાં આવ્યું છે કે આખી ફિલ્મમાં તેની મહેક સ્પષ્ટ રીતે પ્રસરી રહી છે . એક બાજુ આજકાલ સેંસલેસ તથા નૉનવેજ કૉમેડી ધરાવતી ફિલ્મો બને છે , તો બીજી બાજુ આવી સાફ - સુથરી અને બહેતરીન કૉમેડી ફિ્લમ સાચે લોકો માટે આ વીકેન્ડ મજાનું બનાવી દેશે . વાર્તા : ચશ્મે બદ્દૂર ફિલ્મની વાર્તા ત્રણ મિત્રો ઓમી ( દિવ્યેન્દુ શર્મા ) , સિદ્ધાર્થ પરાસર ( અલી ઝફર ) તથા જય ( સિદ્ધાર્થ ) ની આજુબાજુ ફરે છે . ઓમી અને જય પોતાના ઘરની બહાર એક દિવસ સીમા ( તાપસી પન્નૂ ) ને જુવે છે કે જે પોતાના ઘરેથી ભાગી પોતાના કાકાને ઘરે ગોવા આવેલી હોય છે . સીમાના પિતા ( અનુપમ ખેર ) એક આર્મી ઑફિસર છે અને તેઓ કોઇક આર્મી ઑફિસર સાથે જ સીમાના લગ્ન કરવા માંગે છે , પરંતુ સીમા કોઈ સામાન્ય યુવાન સાથે લગ્ન કરવા માંગે છે . સીમાના કાકા ( અનુપમ ખેરનો જોડિયો ભાઈ ) ઇચ્છે છે કે સીમાના લગ્ન કોઇક આર્મી ઑફિસર સાથે નહીં , પણ કોઇક સામાન્ય યુવાન સાથે થાય . સીમાને જોયા બાદ ઓમી અને જય તેને પટાવવાની કોશિશ કરે છે , પરંતુ સીમા તેમને ભાવ નથી આપતી . સીમાની મુલાકાત સિદ્ધાર્થ સાથે થાય છે અને તે તેને પસંગ કરવા લાગે છે . સિદ્ધાર્થ જે કૉલેજમાં ભણે છે , તે કૉલેજમાં સીમાના કાકા પ્રોફેસર હોય છે . સિદ્ધાર્થ પાસેથી આ જાણ્યા બાદ કે તે સીમાને પસંદ કરે છે , કાકા સીમા - સિદ્ધાર્થના લગ્ન કરવાનું નક્કી કરે છે , પરંતુ ત્યારે જ સિદ્ધાર્થના બંને મિત્રો સિદ્ધાર્થ તથા સીમાવચ્ચે ગેરસમજ ઊભી કરી દે છે અને સિદ્ધાર્થ - સીમા જુદા પડી જાય છે . પછી સીમા અને સિદ્ધાર્થ વચ્ચે શું થાય છે ? શું આ બંને ફરી એક થાય છે ? શું સીમાના પિતા તેના લગ્ન માટે તૈયાર થાય છે ? આ તમામ પ્રશ્નોના જવાબજાણવા આ વીકેન્ડે જરૂર જુઓ ચશ્મે બદ્દૂર . અભિનય : તાપસી પન્નૂની આ પ્રથમ ફિલ્મ છે , પરંતુ સમગ્ર ફિલ્મમાં તેમણે બહેતરીન એક્ટિંગ કરી છે . તેમનું સૌંદર્ય પણ સૌને પસંદ પડે તેવું છે . દરેક સીન ભલે તે કૉમેડી હોય , ડ્રામા હોય કે રોમાંસ , તાપસીના ચહેરાના ભાવ બહેતરીન છે . તેમના ચહેરાની ફ્રેશનેસે પણ લોકોને ખૂબ ઇમ્પ્રેસ કર્યાં . તેમના ડાયલૉગ્સમાં દમ છે . બીજી બાજુ દિવ્યેન્દુ શર્માના પણ જેટલા વખાણ કરીએ , તેટલા ઓછા છે . તેમણે ફિલ્મમાં પોતાની ફની શાયરીઓ દ્વારા લોકોના દિલ જીતી લીધાં . ફિલ્મમાં તેમની એન્ટ્રી સાથે જ લોકોનું ધ્યાન તેમની ઉપર ટકી જાય છે . રંગ દે બસંતી તથા સ્ટ્રાઇકરમાં કામ કરી ચુકેલાં સિદ્ધાર્થે કંઇક નવુંકરવાની કોશિશ કરી છે . અત્યાર સુધી સીરિયલ ટાઇપના લુક સાથે સીરિયસ પાત્ર કરનાર સિદ્ધાર્થે કૉમેડીના ફ્લેવરમાં પોતાને ઢાળવાનો પ્રયત્ન કર્યો છે . ફિલ્મમાં ઋષિ કપૂર કાયમની જેમ બહેતરીન રહ્યાં છે . તેઓ એક કૅફેના માલિક તરીકે દર્શાવાયાં છે . તેમના કૅફેમાં જઈ ત્રણે મિત્રો ફ્રીમાં ખાય છે . ઋષિએ પણ લોકોને ખૂબ હસાવ્યાં છે . અનુમમ ખેરની કૉમેડી ભી શાનાર છે . અમુક સ્થાને તેમની કૉમેડીથી ખૂબ હાસ્ય ઉપજે છે .